text: –Allinmi. Huktawan pukllaykusun, icha kunanqa llalliruwankiman. Rimayniyuq runam kani (Ji, ji, ji, runatukunsi diyablullaqa). Rimayniyuq runam kani, niykim –nispansi hikutaykun–. Hukllata, huk pukllaychallata llalliruwaspaykiqa manam ninapi ratankichu. Ima pukllaypitaq llalliwankiman? Chayna kaptinqa, allin runa kasqaymanta hawkallam pasakusaq. Qaripa rimayninmi rimakuyniyqa (Ji, ji, ji, hikutakunsi diyabluqa runatukuyninpi).